Abawala abazinyi basimbye olw'akasota era bakulembeddemu bazina batyentyebula amazina nga beesibye ebisenso n'okwesiba ebikooyi era waggulu bambaliddeyo obugoye obwa langi emmyufu n'eya kyenvu. Emabega waabwe eriyo abagoma n'eŋŋoma bakuba eŋŋoma ate mu bazinyi mulimu omu akutte ensaasi nga eri mu ndeku bw'anyeenya. Emabega ddala waliyo abalina amadinda era waliyo n'abalenzi abatyentyebula.